**VALTAKIRJAN ANTAMINEN VUOKRA-ASIOIDEN HOITOON**

Valtakirjalla voit valtuuttaa toisen henkilön hoitamaan omia vuokra-asioitasi.

**Missä tilanteessa valtakirjaa voidaan käyttää?**

Valtakirjalla voit valtuuttaa toisen henkilön hoitamaan omia asioitasi. Voit käyttää valtakirjaa, kun et itse kykene jostain syystä hoitamaan vuokrasuhteeseen liittyviä asioitasi.

Valtuutuksen voit tehdä yleisvaltuutuksella, jonka perusteella toinen henkilö voi hoitaa kaikkia vuokrasuhteeseesi liittyviä asioita. VALTAKIRJA esimerkki.

Voit tehdä valtuutuksen myös yksittäisten toimenpiteiden tekemiseksi. Kertaluonteinen valtuuttaminen voi tulla kyseeseen, kun haluat, että toinen henkilö esimerkiksi irtisanoo vuokrasopimuksen, autopaikan tai saunavuoron, palauttaa tai hakee huoneiston avaimet, tilaa isännöitsijälausunnon, tai vaikkapa hakee lupaa omatoimiremontin tekemiseen sinun puolestasi. Toinen henkilö voi myös pyytää tietoja vuokrasopimukseesi liittyvistä asioista ja maksuista valtakirjan esitettyään. Rajauksen yksittäiseen toimenpiteeseen voit määritellä itse omin sanoin valtuutukselle.

Miten valtakirjan kanssa toimitaan?

Tee ilmoitus valtuutuksesta esimerkiksi oheisella valtakirjalla. Täytä tiedot ja toimita se

* 1. sähköpostin liitteenä vuokravalvonta.jyvaskyla@retta.fi
	2. kirjallisesti Laukaan kunnan postilaatikkoon (osoite Laukaantie 14)
	3. tai anna valtakirja henkilölle, joka asioi puolestasi.